text: Stege-sauce.
  Panden gøres hed, førend smørret kommes derpå. Når dette er brunt, røres først noget sky eller soya deri, derefter løftes panden af, og et stykke koldt smør røres stærkt deri, for at det kan blive jævnt. Når det er til vildt eller til kalvesteg, kan der kommes lidt god sur eller sød fløde eller kernemelk deri i stedet for det kolde smør. Panden løftes af, medens fløden røres deri, og sættes på ilden igen for at få et lidet opkog under stadig omrøren.